laion/Wikipedia-Exotic huggingface dataset:
בסיס תפעול קדמי

בסיס תפעול קדמי (באנגלית: forward operating base (FOB)) הוא בסיס צבאי קדמי מבצעי, המשמש לתמיכה בכוחות הלוחמים הנמצאים בשטח ומאפשר פעולה מהירה ואיכותית יותר לביצוע יעדים אסטרטגיים או טקטיים של הלחימה. בסיס תפעול קדמי עשוי לכלול בתוכו בסיס טיסה, בית חולים צבאי, מוסך צבאי ומתקנים לוגיסטיים אחרים. בסיס תפעול קדמי מקבל תמיכה בדרך כלל מבסיסי הפעלה ראשיים (אנ') שמסייעים ומגבים על בסיס התפעול הקדמי. בצורתו הבסיסית ביותר בצבא ארצות הברית, בסיס הפעלה קדימה מורכב מעמדה המוקפת גדר עם נקודת בקרת כניסה מבוצרת (ש"ג). שכבת ההגנה השנייה כוללת מחסומי בטון, שערים, מגדלי שמירה, פילבוקסים, בונקרים ותשתיות אחרות להגנה על הכוח בבסיס. מדיה וקבצים בנושא בסיס תפעול קדמי בוויקישיתוף Royal Air Force Common Core and Deployment Skills Aide-Memoire AP 3242B VOL 5, ABBREVIATIONS "forward operating base Official Definition (US DoD)". militaryfactory.com. נבדק ב-10 באפריל 2018. {{cite web}}: (עזרה) Elwell, Andrew (2011-12-01). "Defence IQ | Forward Operating Base (FOB)". Defence IQ (באנגלית). נבדק ב-2024-02-19. "Army Logistician (Building a FOB From the Ground Up)". www.alu.army.mil. נבדק ב-10 באפריל 2018. {{cite web}}: (עזרה) "PdD Combat Armaments and Protection Systems". Project Manager Close Combat Systems. 4 באוגוסט 2020. אורכב מ-המקור ב-5 בנובמבר 2018. נבדק ב-4 באוגוסט 2020. {{cite web}}: (עזרה)
התנועה האסלאמית של אוזבקיסטן

התנועה האסלאמית של אוזבקיסטן (IMU) הייתה קבוצה איסלאמית מיליטנטית שנוסדה בשנת 1998 על ידי האידאולוג האיסלאמי טהיר יולדשב והצנחן הסובייטי לשעבר ג'ומא נמאנגאני; שניהם ממוצא אוזבקי מאזור עמק פרגנה. מטרתה המקורית הייתה להפיל את הנשיא אסלאם קרימוב מאוזבקיסטן ולהקים מדינה איסלאמית תחת השריעה. בשנים שלאחר מכן היא התפתחה להיות בעלת ברית של אל-קאעדה. הקבוצה גם שמרה על יחסים עם הטליבאן בשנות התשעים אך בחלוף השנים היחסים בין הטליבאן האפגני ל-IMU החלו להידרדר. בהפעלת בסיסים בטג'יקיסטן ובאזורים שבשליטת הטליבאן בצפון אפגניסטן, השיקה ה-IMU סדרת פשיטות לדרום קירגיזסטן בשנים 1999 ו-2000. ה-IMU ספגה אבדות כבדות במהלך הפלישה האמריקנית לאפגניסטן בשנים 2001–2002. נמאנגאני נהרג, בעוד שיולדשב ורבים מהלוחמים שנותרו מה-IMU נמלטו עם שאריות הטליבאן לוזיריסטן, באזורים השבטיים המנוהלים פדרלית של פקיסטן. ה-IMU התמקד אז בלחימה נגד הכוחות הפקיסטניים באזורי השבטים, ונגד כוחות נאט"ו והכוחות האפגניים בצפון אפגניסטן. באמצע 2015, הכריזו מנהיגיה על נאמנותם לארגון המדינה האסלאמית בעיראק ובלבנט (דאעש) והודיעו שה-IMU הוא חלק מהסניף האזורי של הארגון. בשנת 2016 דווח כי סיעה חדשה של התנועה האסלאמית של אוזבקיסטן התהוותה לאחר שהקבוצה הפכה לחלק מדאעש. הסיעה החדשה שמרה על שם הקבוצה והייתה עצמאית מדאעש. היא גם ציינה כי היא נאמנה לאל-קאעידה ולטליבאן ומשתפת את דעותיהם נגד דאעש. "Islamic Movement of Uzbekistan". Center for International Security and Cooperation (CISAC). נבדק ב-10 בספטמבר 2019. {{cite web}}: (עזרה) Sidikov, Alisher (2 ביולי 2003). "Pakistan Blames IMU Militants For Afghan Border Unrest". Radio Free Europe/Radio Liberty. נבדק ב-2008-07-03. {{cite news}}: (עזרה) "Country Reports on Terrorism 2011". United States Department of State. 31 ביולי 2012. נבדק ב-2014-10-10. {{cite web}}: (עזרה) "Islamic Movement of Uzbekistan faction emerges after group's collapse". Long War Journal. 2016-06-14. נבדק ב-2016-06-15.
סיקיליה (תימה)

סיקיליה (ביוונית: θέμα Σικελίας) הייתה פרובינציה ביזנטית (תימה) שהתקיימה מסוף המאה ה-7 עד המאה ה-10, וכללה את האיים סיציליה ומלטה ואת אזור קלבריה בחצי האי האפניני. לאחר הכיבוש המוסלמי של סיציליה, משנת 902 התימה הוגבלה לקלבריה, אך שמרה על שמה המקורי עד אמצע המאה ה-10. מכיבושה מחדש של סיציליה מידי האוסטרוגותים על ידי בליסאריוס בשנים 535–536, סיציליה הייתה פרובינציה נבדלת תחת פראיטור, בעוד הצבא הופקד בידי דוקס. סטרטגוס (מושל צבאי) הוצב על האי לפי מקורות ערבים בין השנים 687 ל-695, ובאותה תקופה כנראה הפך האי לתימה. התימה התבססה בסירקיוז, באופן מסורתי העיר הראשית של סיציליה. היא כללה לא רק את האי, שהיה מחולק למחוזות שנקראו טורמה, אלא גם את דוכסות קלבריה (ביוונית: δουκᾶτον Καλαυρίας), שהשתרעה בערך עד לנהר קראטי. הסטרטגוסים של סיציליה הפעילו סמכות מסוימת - המשתנה בהתאם לפלג הפוליטי המקומי הרווח - על הדוכסויות האוטונומיות של נאפולי, גאטה ואמלפי. הכיבוש המוסלמי של האי החל בשנת 826. לאחר נפילת סירקוזה בשנת 878 וכיבוש טאורמינה בשנת 902, עברו הסטרטגוסים לרגיון, בירת קלבריה. במהלך המחצית הראשונה של המאה ה-10, הביזנטים פתחו במספר משלחות כושלות כדי להחזיר את האי וקיימו כמה מעוזים מבודדים ליד מסינה עד לשנת 965, אז נפלה רומטה, המוצב הביזנטי האחרון. התפקיד של "הסטרטגוס של סיציליה" נשמר אפוא בתור התואר הרשמי עד אמצע המאה ה-10, כאשר "הסטרטגוס של קלבריה" מתחיל להופיע ברשימות.
רוזנות סיציליה

רוזנות סיציליה, הידועה גם כרוזנות סיציליה וקלבריה, הייתה מדינה נורמנית שכללה את האיים סיציליה ומלטה וחלק מקלבריה משנת 1071 עד 1130. הקמת הרוזנות החלה במהלך הכיבוש הנוצרי מחדש של סיציליה (1061–1091) מאמירות סיציליה המוסלמית, שקמה ב-965. רוזנות סיציליה הוקמה על ידי רובר גיסקאר בשנת 1071 עבור אחיו הצעיר רוג'רו בוסו. גיסקאר עצמו קיבל את התואר דוכס סיציליה (dux Siciliae) בשנת 1059 מהאפיפיור ניקולאוס השני כעידוד לכבוש אותה מהמוסלמים. בשנת 1061 נערך הכיבוש הנורמני הקבוע הראשון (מסינה). בשנת 1071, לאחר נפילת פלרמו, בירת האמירות ובירת הרוזנות לעתיד, גיסקאר העניק לרוג'רו את תואר הרוזן והעניק לו סמכות שיפוט מלאה באי, חוץ ממחצית העיר פאלרמו, מסינה והדמון ואל, שאותם הוא שמר לעצמו. רוג'רו היה אמור להחזיק את הרוזנות שכללה כיבושים שטרם נעשו תחת גיסקאר. בפברואר 1091 הושלם כיבוש סיציליה כאשר נוטו נפלה. כיבוש מלטה החל מאוחר יותר באותה שנה; הוא הושלם בשנת 1127 כאשר הממשל הערבי של האי גורש. רוברט גיסקאר השאיר את רוג'רו במערכת יחסים מעורפלת עם יורשי דוכסות אפוליה וקלבריה. לאחר מותו של רובר בשנת 1085, רוג'רו הראשון השיג מהדוכס החדש, רוג'רו בורסה, את כל הזכויות על הטירות בקלבריה, שאותן חלק בעבר עם רוברט גיסקאר. למעשה, מקום מושבה של ממשלתו של רוג'רו הראשון היה העיירה מילטו שבקלבריה. לפי ההיסטוריונים אגוסטינו אינבג'ס ומטאו קאמרה, רוג'רו הראשון התחיל להשתמש בתואר "הרוזן הגדול של סיציליה וקלבריה" ב-1096. לאחר מותו של רוג'רו הראשון, השינוי הגדול היה העברת הבירה: פאלרמו הפכה לבירה בשנת 1112, כאשר רוג'רו השני הוכתר כרוזן, לאחר העוצרות של האם אדלייד דל ואסטו. עם השינוי הזה, סיציליה נשלטה על ידי השלטון המרכזי, בעוד ששטחי קלבריה הפכו ליחידה מנהלית פרובינציאלית. בתקופת שלטונם של רוג'רו השני מסיציליה וגוליילמו השני מאפוליה פרץ סכסוך בין שתי הנסיכויות הנורמניות, בני דודים ראשונים דרך רוג'רו ורובר בהתאמה. בתיווכו של האפיפיור קליקסטוס השני ובתמורה לסיוע נגד מרד בראשות ג'ורדנו מאריאנו ב-1121, גוליילמו חסר הילדים מסר את כל השטחים הסיציליאניים שלו לרוג'רו וקרא לו יורשו. כשגוליילמו מת ב-1127, רוג'רו ירש את הדוכסות בחצי האי האיטלקי; שלוש שנים מאוחר יותר, בשנת 1130 בפאלרמו, הוא מיזג את נחלותיו ליצירת ממלכת סיציליה באישורו של האנטי-אפיפיור אנקלטוס השני. מדיה וקבצים בנושא רוזנות סיציליה בוויקישיתוף
אלן ת'ורמן

אלן גרנברי ת'ורמן (באנגלית: Allen Granberry Thurman;‏ 13 בנובמבר 1813 – 12 בדצמבר 1895) היה פוליטיקאי אמריקאי שייצג את מדינת אוהיו בסנאט ובבית הנבחרים של ארצות הברית. עמיתו למרוץ של גרובר קליבלנד בבחירות לנשיאות ארצות הברית 1888. הוא נולד בלינצ'בורג, וירג'יניה, ארצות הברית והוא עבר עם משפחתו לאוהיו כשהיה צעיר. תורמן זכה במושב בבית הנבחרים של ארצות הברית בבחירות ב-1844, והיה לחבר הצעיר ביותר בגוף זה. הוא תמך בממשלו של הנשיא ג'יימס פולק במהלך מלחמת ארצות הברית–מקסיקו והצביע בעד הצעת חוק שנפלה שנועדה לאסור על עבדות מכל טריטוריה שהושגה ממקסיקו. הוא כיהן קדנציה אחת בבית הנבחרים לפני שהצטרף לבית המשפט העליון של אוהיו (אנ'). הוא זכה בבחירות לסנאט ב-1869, והפך למתנגד למדיניות השיקום הרפובליקנית. במהלך הבחירות לנשיאות ארצות הברית 1876 עזר להקים את ועדת הבחירות. תורמן הפסיד בבחירות לסנאט ב-1881 כאשר הרפובליקנים זכו בשליטה בבית המחוקקים באוהיו. תורמן היה מועמד להיות "הבן המועדף" לנשיאות בבחירות ב-1880 וב-1884. הוועידה הלאומית הדמוקרטית של 1888 בחרה בו כמועמד המפלגה הדמוקרטית לתפקיד סגן נשיא ארצות הברית, לצד הנשיא המכהן גרובר קליבלנד, שכן סגן הנשיא הקודם תומאס הנדריקס מת במהלך כהונתו. תורמן המזדקן לא ניהל קמפיין פעיל והוא וקליבלנד הובסו בבחירות. מדיה וקבצים בנושא אלן ת'ורמן בוויקישיתוף אלן ת'ורמן, באתר "Find a Grave" (באנגלית) אלן ת'ורמן, באתר המדריך הביוגרפי של הקונגרס של ארצות הברית (באנגלית) OH District 08 Race - Oct 08, 1844, Our Campaigns OH US Senate - Special Election Race - Jan 18, 1881, Our Campaigns
Star Wars: Skeleton Crew

Star Wars: Skeleton Crew היא סדרת טלוויזיה אמריקאית מדע בדיוני שיצרו בקרוב על ידי ג'ון וואטס וכריסטופר פורד עבור שירות הסטרימינג דיסני+ . זה חלק מהזיכיון של "מלחמת הכוכבים", המתרחש באותו מסגרת זמן כמו הסדרה "המנדלוריאן" והספין-אוף המקושרים ביניהם לאחר אירועי הסרט "מלחמת הכוכבים - פרק 6: שובו של הג'דיי" (1983). "צוות שלד" מספר סיפור התבגרות על ארבעה ילדים שמגלים תגלית בכוכב הבית שלהם, הולכים לאיבוד בגלקסיה ויוצאים להרפתקה כדי לחזור הביתה. ג'וד לאו מככב בסדרה עם ריאן קיירה ארמסטרונג, רוברט טימותי סמית', ראווי קאבוט-קוניירס, קיריאנה קראטר, טונדה אדבימפ, קרי קונדון וג'ליל וייט. ווטס פנה ללוקאס פילם בנוגע לספר סיפור התבגרות בסגנון אמבלין אנטרטיינמנט המתרחש ביקום "מלחמת הכוכבים", והוא פיתח את הסדרה עם פורד בתחילת 2022. זה הוכרז רשמית כי מאי בחגיגת "מלחמת הכוכבים", כשלאו התגלה כמככב. הצילומים החלו בספטמבר 2022 בלוס אנג'לס, והסתימו בסוף ינואר 2023. קתלין קנדי, ג'ון פאברו ודייב פילוני חזרו מ"מנדלוריאן" כמפיקים בפועל נוספים. "Skeleton Crew" מתוכנן לצאת ב-Disney+ ב-3 בדצמבר 2024, ויורכב משמונה פרקים. "Star Wars: Skeleton Crew", במסד הנתונים הקולנועיים IMDb (באנגלית) "Star Wars: Skeleton Crew", במסד הנתונים הקולנועיים KinoPoisk (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Star Wars: Skeleton Crew". ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ערבית תימנית

ערבית תימנית (בערבית: لهجة يمنية; לאחג'ה יאמנייה) היא אשכול של ניבים בשפה הערבית, אשר מדוברים בתימן ובדרום מזרח ערב הסעודית. ערבית היא שפה שמית ממשפחת השפות האפרו-אסייתיות, אשר מקורה בחצי האי ערב. הערבית התימנית לא השתנה רבות לאורך השנים, ומזכירה בחלק ממאפייניה ערבית קלאסית. ההיסטוריה של השפה הערבית התימנית אינה ידועה לחלוטין. היא התפתחה מהשפה הערבית הקלאסית, שתפסה פופולריות בחצי האי ערב, וספציפית באזור חג'אז. ב-819, הח'ליפות העבאסית הצליחה לכבוש את תימן, ושמה שונה לשושלת זיאדיד (אנ'). השפה הרשמית בשושלת הייתה ערבית, והשפה החמיירית, שפה ילידה לאזור תימן, נכחדה במאה ה-10 לספירה בשל כיבושים אלו. במשך העשורים, הבידוד בתימן (שנגרם גם בשל אזוריה הגאוגרפיים), הביא להתחזקות של ניבים מקומיים, ובשל כך, הערבית בתימן חולקה ל-4 ניבים שונים המפוזרים לאורך המדינה. נהוג לחלק את הערבית התימנית ל-4 ניבים, כשלכל אחד מהם פונולוגיה ואוצר מילים שונה: ערבית חדמרית - ניב שאותו מדברים החדמרים, שבט ערבי שאנשיו היו ממקימי החדרמת (אנ'). בין 800 לפנה"ס עד 600 לספירה, החדמרים דיברו בשפה החדרמאוטיקית, אך כיום הם מדברים בערבית בעלת ניב ייחודי למרכז תימן ולקהילת החדמרים המונה 5.1 מיליון איש. ערבית סאנ'אנית - ניב שאותו מדברים בבירת תימן, צנעא, ובסביבתה. הניב מובדל משאר השפות בביטוי האותיות ג' וק'. מדובר בניב הנפוץ ביותר בתימן, אותו דוברים כ-13 מיליון איש. ערבית תעזית-עדנית - ניב שאותו מדברים בעיר תעז ובעיר הנמל עדן, ומכאן שמו. ישנם הבדלים פונולוגים, בעיקר באותיות ק', ג' ובשימוש רב בעיצורים שיניים. את הניב דוברים כ-12 מיליון איש. תימנית-יהודית - ניב שאותו דיברו יהודי תימן, אשר ניסו לשלב בין הערבית המקומית לבין עברית (ראו ערבית יהודית). תימנית-יהודית נכתבת עם אלפבית עברי וכיום דוברים אותה פחות מ-40,000 איש. מדיה וקבצים בנושא ערבית תימנית בוויקישיתוף As-Souq Arabic Centre | The Arabic Language: Origins, As-Souq Arabic Centre, ‏2019-03-04 (באנגלית אמריקאית) sohib, The Shibam Blog: Views of Yemen: Geography and Topography, Shibam Restaurants, ‏2020-04-27 (באנגלית אמריקאית) Evi Nurus Suroiyah, Dewi Anisatuz Zakiyah, Perkembangan Bahasa Arab di Indonesia, Muhadasah: Jurnal Pendidikan Bahasa Arab 3, 2021-06-07, עמ' 60–69 doi: 10.51339/muhad.v3i1.302 Sanaani Arabic, Ethnologue Arabic, Ta’izzi-Adeni, Ethnologue
א.ס. אליצור אשקלון

אגודת ספורט אליצור אשקלון היא קבוצת כדורסל ישראלית מהעיר אשקלון, המשחקת בליגה הלאומית. הקבוצה נוצרה כמיזוג בין אליצור "איתו" אשקלון מהליגה הלאומית וא.ס אשקלון מהליגה הארצית. ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
הייתי מתה

הייתי מתה היא תוכנית מציאות תיעודית קומית ישראלית בהגשתה של עדי אשכנזי, שבמסגרתה היא יוצאת למסע אחר תשובות על החיים ועל המוות. התוכנית שודרה החל מ-6 באוגוסט עד 17 בספטמבר 2024 בכאן 11 וכללה 6 פרקים. התוכנית הייתה אמורה להיות משודרת החל מ-30 ביולי 2024, אך עלייתה לאוויר נדחתה בשבוע בעקבות ההתנקשות בפואד שוכר. במהלך טיול בהודו, עדי אשכנזי עברה חוויית סף מוות, שבעקבותיה היא יוצאת לחפש תשובות לשאלות קיומיות על החיים ועל המוות. היא עוזבת את שגרת חייה ועוברת למקום מנותק ומבודד על מנת לחקור את מה שחוותה. היא נפגשת עם מדענים, פילוסופים, אנשי דת, מיסטיקנים ואנשים שחוו חוויית סף מוות. במסגרת התוכנית היא תעסוק בשאלות על האם יש החיים אחרי המוות, מהו האור הגדול שראתה, האם ניתן להגדיר את משמעות החיים ועוד. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית ב-19 ביולי 2023 פורסם שעדי אשכנזי תיקח חלק בתוכנית חדשה שתעסוק בנושאי חיים ומוות. בנוסף פורסם שעמי טיר יביים את הסדרה והיא תופק על ידי mytv.‏ עינב שיף מעיתון "ידיעות אחרונות" ציין את ”הפער בין הכישרון הקומי הנהדר של אשכנזי לשאלה עד לאן מותר לה למתוח את גבולות ההומור בסוגיה הרגישה”, וטען שהתקופה הביטחונית בה משודרת התוכנית מגדילה את הפער. אלישיב רייכנר מעיתון "מקור ראשון" כתב ש”הבחירה בקומיקאית לחפור בסוגיית הנשמה והעולם שאחרי המוות מרחיבה את הקהל הפוטנציאלי” של התוכנית. רועי אבן מאתר "mako" כתב ש”אשכנזי הופכת את ההיפראקטיביות שמזוהה איתה לנכס של ממש” וציין שהיא ”דואגת לשמור תמיד על רמה גבוהה של עניין”. אתר האינטרנט הרשמי של הייתי מתה הייתי מתה, במיזם "אישים" לתיעוד היצירה הישראלית הייתי מתה, רשימת השמעה, באתר יוטיוב רתם איזק, עדי אשכנזי יצאה מהגוף: "נשאבתי לתוך פרוזדור. טסתי מעלה. זה חזק פי מיליארד מכל סם או ריגוש", באתר ynet, 26 ביולי 2024 שינויים בלוח השידורים: ניסיון החיסול בלבנון גורם לביטולים, באתר אייס, 30 ביולי 2024 רייטינג: בלקספייס סגרה עונה, רשת 13 הפתיעה את המרוץ למיליון?, באתר אייס, 7 באוגוסט 2024 רייטינג: משחקי השף עלתה, הפתיעה את המירוץ למיליון?, באתר אייס, 14 באוגוסט 2024 רייטינג: המירוץ למיליון ומשחקי השף מזנקות, אבל מי ניצחה?, באתר אייס, 21 באוגוסט 2024 רייטינג: המירוץ למיליון שברה שיא עונתי וניצחה את הערב, באתר אייס, 28 באוגוסט 2024 רייטינג: המירוץ למיליון מביסה את משחקי השף, רביב דרוקר מתפוצץ, באתר אייס, 18 בספטמבר 2024 ערן סויסה, הכוכבת האהובה מצטרפת לכאן 11, באתר ישראל היום, 19 ביולי 2023 עינב שיף, סוף מבטחים, באתר ynet, 7 באוגוסט 2024 אלישיב רייכנר, ‏נשמות ובית דין של מעלה בפריים טיים, בעיתון מקור ראשון, 7 באוגוסט 2024 רועי אבן, ‏עדי אשכנזי הופכת את ההיפראקטיביות לנכס ב"הייתי מתה", באתר ‏מאקו‏, 7 באוגוסט 2024
Queen I Tour

Queen I Tour היה סיבוב ההופעות הראשון של להקת הרוק הבריטית קווין, אשר החל ב-17 באוגוסט 1973 והסתיים ב-27 בינואר 1974. בסיבוב זה הופיעה הלהקה עם שירים מתוך שני אלבומיה, Queen ו-Queen II (שיצא לאור שנה לאחר שהחל) וגרסאות כיסוי למיניהן. על אף שזהו סיבוב ההופעות הראשון של הלהקה, הופעתה הראשונה התקיימה שלוש שנים לפני כן, בשנת 1970. במסגרת סיבוב זה הופיעה הלהקה לראשונה מחוץ לאנגליה. רשימת השירים מתארת את הופעתה הראשונה של הלהקה מתוך שתיים שהתקיימו בבהאמרסמית' אודאון, לונדון, אנגליה ב-14 בדצמבר 1973, וזו אינה מייצגת בהכרח הופעות אחרות שהתקיימו במסגרת סיבוב הופעות זה. "Procession" "Father to Son" "Son and Daughter" "Ogre Battle" "Hangman" "Great King Rat" "Jailhouse Rock" "Shake, Rattle and Roll" "Stupid Cupid" "Keep Yourself Alive" "Liar" הדרן 1 "Big Spender" "Bama Lama Bama Loo" הדרן 2 "Modern Times Rock 'n' Roll" פרדי מרקיורי - זמרה, פסנתר, תוף מרים בריאן מיי - גיטרה, קולות רקע, זמרה רוג'ר טיילור - תופים, קולות רקע, זמרה ג'ון דיקון - בס, קולות רקע, משולש Queen at Hammersmith Odeon, London, England, סטליסט, ‏24 בספטמבר 2015 (באנגלית)
חרדה קיומית

חרדה קיומית הוא מצב נפשי המאופיין בחוויה של ייסורים, חרדה עמוקה ומשמעותית לגבי המשמעות והקיום האנושי. היא מאופיינת בתחושות של פאניקה או אימה הנובעות ממחשבות על המוות, חוסר המשמעות של החיים או הקיום האנושי. חרדה זו מופיעה לעיתים קרובות ללא גירוי חיצוני ברור, אלא נובעת מהרהורים פנימיים עמוקים על המצב הקיומי של האדם. חרדה קיומית נידונה רבות בתחום הפילוסופיה האקזיסטנציאליסטית על ידי פילוסופים כמו סרן קירקגור, מרטין היידגר וז'אן-פול סארטר. הבנת ההבדלים בין חרדה קיומית לחרדה עשויה להיות מאתגרת, אך היא חיונית להבנת הבריאות הנפשית. שני המונחים מתארים מצבים של חרדה ופחד, אך הם נבדלים במקורותיהם ובביטויים. חרדה היא מצב של דאגה, חשש או אי נוחות, הנגרמת לעיתים קרובות מאירוע מתקרב או ממצב שתוצאותיו אינן ברורות. אנשים חווים תגובה רגשית כאשר הם מרגישים סכנה או איום, ותסמינים פיזיים כגון דופק מהיר, הזעה, רעד או קשיי נשימה נפוצים במצבי חרדה. לעומת זאת, חרדה קיומית הוא תחושת פחד חזקה ובלתי ממוקדת הקשורה לאופן שבו אחרים מרגישים או למצב הכללי של העולם. חרדה קיומית הוא מצב רגשי מתמשך שבו אנשים מרגישים שמשהו רע עומד לקרות ללא סיבה ברורה, בניגוד לחרדה שלרוב יש לה סיבות מוחשיות. חרדה קיומית מאופיינת במחשבות מעמיקות על משמעות החיים והמוות. המאפיינים כוללים תחושות של ייאוש וחוסר תקווה, חשיבה על סופיות החיים ותחושת חוסר אונים. חרדה זו יכולה להתפתח בעקבות אירועים טראומטיים, משברים אישיים כמו אובדן, מחלות, או מלחמות, וכן במצבי שינוי גדולים כמו פרישה מהעבודה או מעבר למדינה חדשה. ילדים יכולים להיות מושפעים מחרדה קיומית עקב מצבי לחץ משפחתיים או חברתיים, במיוחד כאשר הם עדים למצבי דחק אצל המבוגרים בסביבתם. תסמינים נפשיים של חרדה קיומית כוללים תחושות מתמשכות של דאגה וחשש, חוסר שקט פנימי וקשיים בקבלת החלטות. הסובלים מחרדה זו עשויים לחוות דיכאון, עייפות נפשית וניכור חברתי. תסמינים פיזיים יכולים לכלול דופק מהיר, מתח שרירים, הזעה מוגברת ובעיות נשימה. תחושות אלו עשויות להחמיר במצבי לחץ או חוסר ודאות, ולהשפיע על התפקוד היומיומי ועל איכות החיים באופן משמעותי. התמודדות עם חרדה קיומית כוללת מגוון גישות טיפוליות. ייעוץ פסיכולוגי וטיפולים קוגניטיביים-התנהגותיים יכולים לסייע בהבנת המחשבות והרגשות המתלווים לחרדה ולשנות דפוסי חשיבה שליליים. תרגולי מיינדפולנס ומדיטציה עשויים להקל על תחושות המתח והחרדה. פעילות גופנית סדירה ותזונה מאוזנת יכולים גם הם לתרום לשיפור התחושה הכללית. במקרים חמורים, טיפול תרופתי עשוי להיות הכרחי לשם שיפור המצב הנפשי והתמודדות עם תסמיני החרדה. הקונספט של חרדה קיומית צמח והתפתח בעיקר במהלך המאה ה-19 וה-20. הפילוסוף הדני סרן קירקגור נחשב לאחד הראשונים שהעמיק בחקירת החרדה הקיומית, בספרו "החזרה" (Repetition). קירקגור התייחס לפחד כתחושה הקשורה למודעותו של האדם לאי-ודאותו העתידית ולחירותו להחליט את דרכו. במאה ה-20, הפילוסוף הגרמני מרטין היידגר בחן את הפחד הקיומי בספרו "הוויה וזמן" (Being and Time). היידגר טען כי חרדה קיומית נובעת מההבנה של האדם את סופיותו והיותו חלק מהעולם, אשר מונע ממנו להגיע ל"אותנטיות" אמיתית. Dictionary.com | Meanings & Definitions of English Words, Dictionary.com (באנגלית) פרופסור לאון גרינהאוס, חרדה קיומית - מהי,דרכי התמודדות וטיפול- פרופסור גרינהאוס, באתר פרופסור לאון גרינהאוס, ‏2023-12-03 Heidegger M., Being and Time. Harper & Row., 1962 Lisa Jane, Am I Dealing With Angst or Anxiety?, Lido Wellness Center, ‏2023-04-06 (באנגלית אמריקאית)
פאטה גודושאורי

פאטה גודושאורי (בגאורגית: პაატა ღუდუშაური; נולד ב-7 ביוני 1997 בטביליסי שבגאורגיה) הוא כדורגלן גאורגי. גודושאורי גדל במחלקת הנוער של ויט ג'ורג'יה טביליסי, ובשנת 2015 החל לשחק בקבוצה הבוגרת של המועדון במסגרת ליגת המשנה הגאורגית. לאחר מספר עונות בליגת המשנה הגאורגית, בעונת 2019 שיחק עם המועדון בליגת העל הגאורגית. בהמשך שיחק בקבוצות דילה גורי ודינמו בתומי, גם כן במסגרת ליגת העל הגאורגית. ב-31 ביולי 2024 חתם בבני סכנין מליגת העל הישראלית. ברם, בעקבות מבצע סדר חדש בו חוסל נצראללה, הודיע השחקן על עזיבתו את ישראל מחשש להסלמה ביטחונית. דינמו בתומי אליפות גאורגיה (1): 2023 פאטה גודושאורי, באתר Soccerway პაატა ღუდუშაური ეროვნულ ლიგაში დაბრუნდა, Fanebi.Com - ფეხბურთი, კალათბურთი, რაგბი, სხვა (ב־) יגאל גולדשטיין, ‏בני סכנין החתימה קיצוני מהליגה הגיאורגית, באתר ערוץ הספורט, 31 ביולי 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאטה גודושאורי".
קומיקס חרדי

הקומיקס החרדי מהווה תופעה ייחודית שהתפתחה במגזר החרדי בישראל במטרה לספק תכנים בידוריים וחינוכיים המותאמים לערכים ולקוד התרבותי של הקהילה. תכנים אלו כוללים סיפורי מוסר, סיפורים תורניים וסיפורי הרפתקאות, המועברים דרך סיפורים גרפיים בעלי רמה אומנותית וסיפורית גבוהה. הקומיקס החרדי משמש גם ככלי לפרסום ושיווק, ובכך מסייע להעביר מסרים חינוכיים ומוסריים בצורה נגישה ומותאמת לקהל החרדי. הקומיקס החרדי התפתח במטרה לספק לציבור החרדי תכנים בידוריים וחינוכיים המותאמים לערכיו ולקוד התרבותי שלו. ספרי הקומיקס החרדיים מכוונים בעיקר לילדים ולנוער, ומתמקדים בסיפורי מוסר, סיפורים תורניים וסיפורי הרפתקאות בעלי מסרים חינוכיים. דמויות מרכזיות בתחום זה כוללות את גדי פולק ונח רובין, אשר מציגים סיפורים המשלבים אלמנטים חינוכיים ומוסריים ברמה גרפית וסיפורית גבוהה. בין הספרים המוכרים ניתן למצוא את "לכתך אחרי במדבר" ואת "הפחדנים הנועזים". נשים רבות במגזר החרדי הפכו למאיירות קומיקס בולטות. דבורה ברזון-בנדיקט נחשבת לציירת הקומיקס הפופולרית ביותר במגזר החרדי, עם כ-180 ספרי קומיקס ומדי שבוע מאיירת מדורים רבים בעיתונים חרדיים. מאיירות נוספות כמו בת שבע ורחלי תורמות אף הן לתחום הקומיקס החרדי ומפתחות אותו למקצועי ומוערך. הקומיקס החרדי מתמקד במסרים חינוכיים ומוסריים, תוך הימנעות מתכנים לא ראויים כגון אלימות או חוסר צניעות. לדוגמה, ספר העוסק בשני ילדים המחפשים חשבונות בנק של ניצולי שואה מדגיש את ההבדלים בין הקומיקס החרדי לזה המיינסטרימי. נוסף לכך, הקומיקס החרדי משלב דמויות וסיפורים מההיסטוריה היהודית, ומציג דמויות של רבנים, גיבורים יהודים ואירועים היסטוריים חשובים כמו תקופת השואה וגלות בבל. יצירות אלו נכתבות ומאוירות בצורה שתואמת את ערכי התורה והמסורת היהודית. הקומיקס החרדי משמש גם כתחליף לבידור חזותי כמו סרטים או טלוויזיה, שאינם מצויים במגזר החרדי עקב מגבלות תרבותיות ודתיות. הקומיקס החרדי משמש גם ככלי לפרסום ושיווק במגזר החרדי. דמויות קומיקס משמשות לפרסומות ולמסרים שיווקיים בצורה שאינה פוגעת ברגשות הדתיים של הקהל החרדי. דוגמה לכך היא יצירת דמות קומיקס לקמפיין פרסומי של בנק מזרחי טפחות בכיכובו של דביר בנדק, המיועדת להעביר מסרים בצורה הומוריסטית ומקובלת. בקמפיין זה, הדמות הקומיקסית מציגה את היתרונות של מעבר בנק בקלות ובמהירות, תוך שמירה על אווירה קלילה ומצחיקה המתאימה לערכי הקהל החרדי. בנוסף, הקומיקס החרדי משתלב גם בקמפיינים של חברות טכנולוגיה, מוצרי צריכה ושירותים, כאשר המסרים המועברים דרך הקומיקס מתאימים לאורח החיים הדתי ושומרים על קדושת המגזר. מלודי ברון, הפחדנים הנועזים בארון הקומיקס החרדי, באתר הספרנים, ‏2018-06-12 קומיקס בעזרת השם | מנדי גרוזמן, באתר מוסף "שבת" - לתורה, הגות ספרות ואמנות, ‏2017-06-26 בעזרת הקומיקס: הצצה לעולם הקומיקסאיות החרדיות, באתר www.israelhayom.co.il אלינור פוקס, ‏"קומיקס הוא התחליף החרדי לסרטים וריאליטי", באתר ‏מאקו‏, 22 בינואר 2014
F-1 Trillion

F-1 Trillion הוא אלבום האולפן השישי של הראפר והזמר האמריקאי פוסט מאלון. האלבום ייצא לאור ב-16 באוגוסט 2024, על ידי חברות התקליטים ריפבליק רקורדס ומרקורי רקורדס. הגרסה הרגילה של האלבום כוללת 18 שירים, מתוכם 15 הם שיתופי פעולה עם כוכבי קאנטרי ידועים כמו דולי פרטון, בראד פייזלי, בלייק שלטון ומורגן וולן. הגרסה המורחבת של האלבום, הנקראת "Long Bed," כוללת תשעה שירים נוספים של פוסט מאלון. השיר המוביל מהאלבום, "I Had Some Help," שיתוף פעולה עם מורגן וולן, היה להיט גדול שכבש את המקום הראשון במצעד הבילבורד הוט 100 למשך שישה שבועות, וכן הוביל את מצעד שירי הקאנטרי ומצעד הקאנטרי איירפליי. זה היה השיר הראשון של פוסט מאלון שהגיע למקום הראשון במצעד זה מאז "Circles" בשנת 2019. האלבום הגיע למקום הראשון במצעד הבילבורד 200 עם 250,000 יחידות שקולות לאלבום שנמכרו בשבוע הראשון ליציאתו, שכללו 213 מיליון השמעות בפלטפורמות הסטרימינג ו-80,000 עותקים פיזיים שנמכרו. זהו האלבום השלישי של פוסט מאלון שמגיע למקום הראשון במצעד, והפעם הראשונה שהוא מוביל את מצעד אלבומי הקאנטרי. פוסט מאלון הוא האמן השני בשנת 2024, אחרי ביונסה, שהגיע למקום הראשון במצעד אלבומי הקאנטרי עם אלבום ראשון בז'אנר זה, לאחר שהוביל מצעדים בז'אנרים אחרים בעבר. במהדורה F-1 Trillion - Long Bed, כל שירי הבונוס הופקו על ידי לואי בל וצ'רלי הנדסום. מידע על האלבום F-1 Trillion באתר MusicBrainz האלבום F-1 Trillion באתר ספוטיפיי האלבום F-1 Trillion באתר אפל מיוזיק Mendelsohn, Jon (9 ביוני 2023). "Post Malone Answers The Question: 'Are You Going to Do a Country Album?'". American Songwriter. נבדק ב-21 ביוני 2024. {{cite web}}: (עזרה) Lorie Hollabaugh (14 במאי 2024). "Morgan Wallen & Post Malone Make History With 'I Had Some Help'". Music Row. נבדק ב-14 במאי 2024. {{cite web}}: (עזרה) Keith Caulfield, Post Malone’s ‘F-1 Trillion’ Revs In at No. 1 on Billboard 200 Chart, Billboard, ‏2024-08-25 (באנגלית אמריקאית) Thania Garcia, Post Malone Tops Albums Chart With ‘F-1 Trillion’; Bruno Mars and Lady Gaga’s ‘Die With a Smile’ Debuts at No. 3, Variety, ‏2024-08-26 (באנגלית אמריקאית)